ประกาศกรมสรรพสามิตเรื่อง หลักเกณฑ์วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ(ฉบับที่ ๒)[๑] เพื่อให้การเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพเป็นไปอย่างมีประสิทธิภาพ อาศัยอำนาจตามความใน ข) ใน๑) ของ (ข) ของ (๒) ในประเภทที่ ๑๓.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิต(ฉบับที่ ๒) พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์ วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพเพิ่มเติมไว้ดังต่อไปนี้ข้อ ๑ ให้ยกเลิกความใน ๕.๓และ ๕.๔ ของข้อ ๕ ของประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ และให้ใช้ความต่อไปนี้แทน๕.๓ สูตรที่ ๓(๑) สุราสามทับบริสุทธิ์ ๙๕% ๑๐๐ ลิตร(๒) Tertiary Butyl Alcohol ไม่น้อยกว่า ๐.๓๐ ลิตร(๓) Bitrex ไม่น้อยกว่า ๒.๐ กรัม๕.๔ สูตรที่ ๔(๑) สุราสามทับ หัว - หาง ๑๐๐ ลิตร(๒) Tertiary Butyl Alcohol ไม่น้อยกว่า ๐.๓๐ ลิตร(๓) Bitrex ไม่น้อยกว่า ๒.๐ กรัมข้อ ๒ ให้ยกเลิกความในข้อ๑๗ ของประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ และให้ใช้ความต่อไปนี้แทนข้อ ๑๗ ให้ผู้ใช้สุราสามทับแปลงสภาพปฏิบัติดังนี้(๑) ซื้อสุราสามทับแปลงสภาพจากโรงอุตสาหกรรมที่ได้รับอนุญาตจากกรมสรรพสามิตเท่านั้นและต้องแจ้งให้กรมสรรพสามิตทราบว่าจะซื้อจากที่ใด จำนวนเท่าใด กับทั้งยินยอมให้เจ้าพนักงานสรรพสามิตตรวจสอบสุราสามทับแปลงสภาพดังกล่าวก่อนที่จะนำไปผลิตสินค้า(๒) ใช้สุราสามทับแปลงสภาพในการผลิตสินค้าเฉพาะที่ปรากฏในรายการสินค้าที่ขออนุญาตผลิตเท่านั้น(๓) ใช้สุราสามทับแปลงสภาพ ณ สถานที่ที่ได้รับอนุญาตจากกรมสรรพสามิตเท่านั้น(๔) ไม่ขายหรือจำหน่ายสุราสามทับแปลงสภาพให้แก่บุคคลอื่น(๕) นำสุราสามทับแปลงสภาพไปเก็บรักษาไว้โดยแยกเป็นสัดส่วน ถูกต้องตรงตามจำนวนที่ได้รับอนุญาตและเก็บรักษาสุราสามทับแปลงสภาพให้มีลักษณะและคุณภาพเช่นเดียวกับสุราสามทับแปลงสภาพที่ซื้อมาในสถานที่ที่ได้รับอนุญาตเท่านั้น(๖) ควบคุมดูแลและรับผิดชอบในการกระทำของลูกจ้างหรือบุคคลใด ซึ่งรับผิดชอบในการดำเนินการเกี่ยวกับการใช้สุราสามทับแปลงสภาพตามที่ได้รับอนุญาต(๗) จัดทำบัญชีประจำวันแสดงการรับ - จ่าย และคงเหลือสุราสามทับแปลงสภาพตามแบบภส. ๐๕-๐๖/๒๒ ท้ายประกาศนี้ โดยการทำบัญชีดังกล่าวต้องลงรายการรับ - จ่าย และปริมาณคงเหลือของสุราสามทับแปลงสภาพรวมถึงปริมาณสุราสามทับแปลงสภาพที่ใช้ไปเมื่อสิ้นวันทุกวัน ถ้าวันใดไม่มีการรับหรือจ่ายสุราสามทับแปลงสภาพก็ให้แสดงไว้ในบัญชีว่าไม่มีการรับหรือจ่ายสุราสามทับแปลงสภาพบัญชีประจำวันให้เก็บรักษาไว้ ณ โรงอุตสาหกรรมนั้นไม่น้อยกว่า ๕ ปี นับแต่วันสิ้นปีที่มีการลงบัญชีเพื่อให้เจ้าพนักงานสรรพสามิตตรวจสอบได้ตลอดเวลา(๘) ยินยอมให้เจ้าพนักงานสรรพสามิตเข้าไปทำการตรวจสอบสุราสามทับแปลงสภาพ รวมถึงการใช้สุราสามทับแปลงสภาพได้ตลอดเวลา โดยจะต้องให้ความสะดวกแก่การปฏิบัติงานของเจ้าพนักงานสรรพสามิตตามควรแก่กรณีข้อ ๓ ให้เพิ่มความต่อไปนี้เป็นข้อ ๑๗/๑ ของประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพ ลงวันที่ ๓ เมษายน พ.ศ. ๒๕๖๒ข้อ ๑๗/๑ กรณีที่ผู้ใช้สุราสามทับแปลงสภาพไม่ปฏิบัติตามหลักเกณฑ์วิธีการ และเงื่อนไขตามที่กำหนดไว้ในข้อ ๑๗ ให้สรรพสามิตพื้นที่ผู้อนุญาตมีอำนาจพิจารณาสั่งพักใช้การอนุญาตครั้งหนึ่งไม่น้อยกว่า๙๐ วันในกรณีที่ผู้ใช้สุราสามทับแปลงสภาพถูกสั่งพักใช้การอนุญาตสองครั้งแล้วและยังคงฝ่าฝืนไม่ปฏิบัติตามหลักเกณฑ์ วิธีการ และเงื่อนไขตามที่กำหนดไว้ในข้อ ๑๗ อีกให้สรรพสามิตพื้นที่ผู้อนุญาตมีอำนาจเพิกถอนการอนุญาตให้เป็นผู้ใช้สุราสามทับแปลงสภาพได้โดยผู้ที่ถูกเพิกถอนจะขออนุญาตใหม่ไม่ได้อีกจนกว่าจะพ้นกำหนด๓ ปี นับแต่วันที่ได้ทราบคำสั่งเพิกถอน และสถานที่ที่ได้รับอนุญาตเป็นสถานที่ใช้สุราสามทับแปลงสภาพดังกล่าว จะไม่สามารถนำมายื่นขอเป็นสถานที่ใช้สุราสามทับแปลงสภาพได้อีกจนกว่าจะพ้นกำหนด๓ ปี นับแต่วันที่ได้ทราบคำสั่งเพิกถอนกรณีที่ผู้ใช้สุราสามทับแปลงสภาพที่ถูกเพิกถอนการอนุญาตตามวรรคสองเป็นนิติบุคคล ผู้ที่มีชื่อเป็นกรรมการผู้มีอำนาจกระทำการแทนนิติบุคคลดังกล่าวจะขออนุญาตเป็นผู้ใช้สุราสามทับอีกไม่ได้จนกว่าจะพ้นกำหนด ๓ ปี นับแต่วันที่ได้ทราบคำสั่งเพิกถอนแม้ว่าบุคคลดังกล่าวจะขออนุญาตเป็นผู้ใช้สุราสามทับแปลงสภาพในฐานะของกรรมการผู้มีอำนาจกระทำการแทนนิติบุคคลอื่นหรือขออนุญาตเป็นผู้ใช้สุราสามทับแปลงสภาพในฐานะบุคคลธรรมดาก็ตามข้อ ๔ ให้เพิ่มความต่อไปนี้เป็นข้อ๑๗/๒ ของประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ข้อ ๑๗/๒ ให้ถือว่าผู้ใช้สุราสามทับแปลงสภาพได้ทราบถึงหลักเกณฑ์วิธีการ และเงื่อนไขตามที่กำหนดไว้ในประกาศนี้ทุกประการแล้ว หากปรากฏว่าผู้ใช้สุราสามทับแปลงสภาพดังกล่าวฝ่าฝืนหรือไม่ปฏิบัติตามหลักเกณฑ์วิธีการ และเงื่อนไขตามที่กำหนดไว้ในข้อ ๑๗ จะถือว่าบุคคลดังกล่าวมีเจตนาแจ้งข้อความอันเป็นเท็จแก่เจ้าพนักงานในการยื่นคำขออนุญาตเป็นผู้ใช้สุราสามทับแปลงสภาพหรือมีเจตนานำพยานหลักฐานเท็จมาแสดง หรือมีเจตนายื่นบัญชีหรือเอกสารอันเป็นเท็จ แล้วแต่กรณีซึ่งหากการกระทำดังกล่าวทำให้กรมสรรพสามิตได้รับความเสียหายไม่ได้รับค่าภาษีที่พึงจะได้ตามกฎหมายกรมสรรพสามิตจะดำเนินคดีตามกฎหมายแก่ผู้ใช้ดังกล่าวต่อไปข้อ ๕ ให้ยกเลิกแบบคำขออนุญาตเป็นผู้ใช้สุราสามทับแปลงสภาพ(แบบ ภส. ๐๕-๐๖/๗) ท้ายประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ และให้ใช้แบบคำขออนุญาตเป็นผู้ใช้สุราสามทับแปลงสภาพ(แบบ ภส. ๐๕-๐๖/๗) ท้ายประกาศนี้แทนข้อ ๖ ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์และได้รับอนุมัติให้นำสุราสามทับไปทำการแปลงสภาพตามสูตรการแปลงสภาพที่กำหนดไว้ในข้อ ๕.๓และข้อ ๕.๔ ของประกาศกรมสรรพสามิต เรื่อง หลักเกณฑ์วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ หากได้ดำเนินการแปลงสภาพสุราสามทับตามสูตรการแปลงสภาพที่ได้รับอนุมัติไว้ก่อนวันที่ประกาศนี้ใช้บังคับไปแล้วบางส่วนให้ดำเนินการแปลงสภาพตามสูตรการแปลงสภาพที่กำหนดไว้ในข้อ ๕.๓ และข้อ ๕.๔ ของประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ จนกว่าจะครบจำนวนตามที่ได้รับอนุมัติไว้ผู้ประกอบอุตสาหกรรมที่ได้รับสิทธิเสียภาษีในอัตราภาษีศูนย์และได้รับอนุมัติให้นำสุราสามทับไปทำการแปลงสภาพตามสูตรการแปลงสภาพที่กำหนดไว้ในข้อ๕.๓ และข้อ ๕.๔ ของประกาศกรมสรรพสามิต เรื่อง หลักเกณฑ์วิธีการ และเงื่อนไขการขอใช้สิทธิเสียภาษีในอัตราภาษีศูนย์สำหรับสุราสามทับที่นำไปทำการแปลงสภาพลงวันที่ ๓ เมษายน พ.ศ. ๒๕๖๒ หากยังมิได้ดำเนินการแปลงสภาพสุราสามทับตามที่ได้รับอนุมัติไว้ก่อนวันที่ประกาศนี้ใช้บังคับให้ดำเนินการแปลงสภาพตามสูตรการแปลงสภาพที่กำหนดไว้ในประกาศนี้ข้อ ๗ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศ ณ วันที่ ๑๖ มิถุนายน พ.ศ. ๒๕๖๓พชร อนันตศิลป์อธิบดีกรมสรรพสามิต[เอกสารแนบท้าย]๑. คำขออนุญาตเป็นผู้ใช้สุราสามทับแปลงสภาพ(ภส.๐๕-๐๖/๗)๒. บัญชีประจำวันแสดงการรับ- จ่าย และคงเหลือ (ภส.๐๕-๐๖/๒๒)(ดูข้อมูลจากภาพกฎหมาย)ชญานิศ/จัดทำ๒๔สิงหาคม ๒๕๖๓สุภาทิพย์/ตรวจ๒๖สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๓ ง/หน้า ๒๙/๑๐ สิงหาคม ๒๕๖๓